पाएं अपने शहर की ताज़ा ख़बरें और फ्री ई-पेपरडाउनलोड करें
मेवात क्षेत्र में बढ़ते कोविड 19 के संक्रमण को देखते हुए हरियाणा के मुख्यमंत्री मनोहर लाल खट्टर ने नूंह के सोमवार को नलहड़ मेडिकल कॉलेज का निरीक्षण किया। इस अवसर पर मुख्यमंत्री ने पत्रकारवार्ता में भरोसा दिलाया कि नल्हड़ मेडिकल कालेज में ऑक्सीजन का कोटा बढ़ाया जाएगा और नए बेड की व्यवस्था की जाएगी।
मेडिकल कॉलेज में आक्सीजन के स्टोर करने के लिए कंटेनर की भी व्यवस्था की जाएगी। यहां पर 2 बीएसए प्लांट भी लगाए जाएंगे ताकि आक्सीजन की उपलब्धता रह सके। हालांकि, मुख्यमंत्री ने यह स्पष्ट नहीं किया कि यह सब व्यवस्था कब तक हो जाएगी।
आक्सीजन की सप्लाई चेन बनी है और हमारी प्राथमिकता है कि ये चेन ना टुटे। उन्होंने बताया कि कि हरियाणा के हमारे हिसार और पानीपत के अलावा बाहर के राज्यों से भी आक्सीजन हमें मिल रही है। लॉक डाउन को लेकर उन्होंने बताया कि लॉकडाउन लगाना समय की आवश्यकता है। हमें पता है लोगों को परेशानी होती है लेकिन कोरोना की चेन तोड़ने के लिए लॉकडाउन जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn